27. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝΕΘΝΙΚΗΣ ΑΜΥΝΑΣ Αριθ. 1695 της 3/4 Ιουν. 2002 (ΦΕΚ  Β΄691) Σύσταση οργανικών θέσεων των Μονίμων Αξιωματικών του Πολεμικού Ναυτικού. Άρθρο 1  Τη σύσταση πέντε (5) νέων οργανικών θέσεων Ανωτάτων Αξιωματικών Π.Ν. ως εξής:  α) Ενός (1) Υποναυάρχου Μαχίμου  β) Δύο (2) Αρχιπλοιάρχων Μαχίμων  γ) Ενός (1) Αρχιπλοιάρχου Μηχανικού  δ) Ενός (1) Αρχιπλοιάρχου Οικονομικού  Άρθρο 2  Έπειτα από τα παραπάνω το Παράρτημα «Α» της κοινής απόφασης Υπουργών Εθνικής Άμυνας και Οικονομικών Φ.002/652312/12.6.74 περί «Καθορισμού οργανικών θέσεων των Μονίμων Αξιωματικών των Ενόπλων Δυνάμεων», όπως τώρα ισχύει ως προς τους Αξιωματικούς Π. Ν. Μάχιμους, Μηχανικούς, Οικονομικούς, Ιατρούς, Φαρμακοποιούς, Οδοντιάτρους, Νοσηλευτικής και Αξιωματικούς ΠΥ-ΠΤ, τροποποιείται ανάλογα.  Άρθρο 3  Η ισχύς αυτής της απόφασης αρχίζει από τη δημοσίευσή της στην Εφημερίδα της Κυβερνήσεως. 